राजधानी पटना स्थित पुलिस लाइन में तीन दिन पूर्व हुई हिंसा और हंगामे के बाद आज अवर निरीक्षक से सिपाही स्तर तक के 92 पुलसकर्मियों का तबादला कर दिया गया। पुलिस सूत्रों ने यहां बताया कि पुलिस महानिदेशक के. एस. द्विवेदी के आदेश पर पटना पुलिस लाईन में पदस्थापित 92 पुलिसकर्मियों का तबादला कर दिया गया है, जिनमें अवर निरीक्षक से लेकर सिपाही स्तर तक के पुलिसकर्मी हैं। तबादला किये गये पुलिसकर्मी काफी अर्से से पुलिस लाईन में पदस्थापित थे।